ก่อนหน้านี้มีลูก2คน ปกติเคยฉีดยาคุมที่คลินิกประจำมาแล้ว พอหลังจากแฟนเสียได้2ปี เรามีแฟนใหม่กลับมาฉีดยาคุมต่อคลินิกแถวบ้านแทน ปกติฉีดยาคุมไม่เคยอ้วน น้ำหนักไม่เคยขึ้น ไม่เคยทานเยอะมาก่อน ฉีดยาได้2ครั้ง รอบที่2ไปฉีดช้าเลยกำหนดฉีดประมาน4วันได้ หลังจากนั้นมีอาการเลือดออกสีแดงสดกระปริดกระปอยตอนมีเพศสัมพัน ประมานอาทิตย์กว่าๆเหมือนเป็นประจำเดือนได้4วัน พอหลังจากนั้นรู้สึกว่าตัวเองดูบวมๆอ้วนขึ้น อยู่ๆน้ำหนักขึ้นมาเกือบ5โล มีอาการหน้ามืดเหมือนจะอาเจียน เวียนหัวบ่อย ปวดเมื่อยตามร่างกาย แน่นหน้าอก ปวดหน่วงๆตรงช่วงท้องบ่อยๆ ฉีดยาคุมมีสิทท้องได้ไหมค่ะ
สวัสดีค่ะ การใช้ยาคุมแบบฉีดคุมกำเนิดนั้นเป็นการคุมกำเนิดที่มีประสิทธิภาพสูงมากค่ะ โอกาสการตั้งครรภ์ขณะฉีดยาอยู่นั้นมีน้อยมาก น้อยกว่า 1%โดยผลข้างเคียงจากยาฉีดที่พบได้บ่อยๆเช่น เลือดออกกระปริดกระปรอยทางช่องคลอด ประจำเดือนมาไม่สม่ำเสมอจนถึงขั้นไม่มา น้ำหนักตัวที่เพิ่มขึ้น ปวดศีรษะ คลื่นไส้ อาเจียนจากฤทธิ์ของฮอร์โมนได้ดังนั้นจากที่กล่าวมา จะยังนึกถึงผลข้างเคียงจากการใช้ยาฉีดคุมกำเนิดมากที่สุด แนะนำสังเกตอาการต่อไปอย่างใกล้ชิด หากประจำเดือนไม่มา และไม่สบายใจ อาจซื้อชุดตรวจการตั้งครรภ์ทางปัสสาวะมาตรวจเองได้เบื้องต้น ให้ผลบวกได้ที่ 10-14 วันหลังปฏิสนธิ หรือไปยืนยันที่รพ.อีกครั้ง ร่วมกับการไปฉีดยาให้ตรงตามแพทย์นัด หากมีผลข้างเคียงมาก อาจปรึกษาแพทย์เพื่อเปลี่ยนชนิดของยา อาจใช้เป็นยาคุมกำเนิดชนิดฮอร์โมนต่ำ ซึ่งอาจลดผลข้างเคียงต่างๆ และทำให้ประจำเดือนมาสม่ำเสมอมากขึ้น